# Pirmoji Prancūzijos imperija

|  |
| --- |
| **Prancūzijos Respublika (1804–1808) pranc. *République Française*

---

Prancūzijos imperija (1808–1815) *Empire Français |
|

|  |  |  |
| --- | --- | --- |
| ←    ←    ←    ←  | **1804 – 1814 1815 m. kovo 20 d. – 1815 m. liepos 7 d.** | ↓ |

 |
|

|  |  |
| --- | --- |
|  |  |
| Vėliava | Herbas |

 |
| **Devizas** pranc. *Liberté, Ordre Public* („Laisvė, vieša tvarka“) |
| **Himnas** pranc. *Chant du départ* („Išvykimo daina“) (oficialiai)

---

*pranc.* Veillons au salut de l'Empire' **(„Užtikrinkime imperijos išgelbėjimą“) (neoficialiai)** |
| Location of PrancūzijaPirmoji Prancūzijos imperija 1812 m. rugsėjį, kuomet pasiekė didžiausią teritorinę kontrolę:
  Tiesiogiai administruojama teritorija (Prancūzija)  Pavaldžios valstybės  Karinė okupacija  Pavaldžių valstybių sienos *de jure* (nekontroliuojamos nei Prancūzijos, nei pavaldžių valstybių)
 |
| **Sostinė** | Paryžius |
| **Religija** | Romos katalikybė (valstybinė religija)
liuteronybė kalvinizmas judaizmas (mažumos religijos) |
| **Valdymo forma** | * + Unitarinė bonapartinė absoliutinė monarchija (1804–1814)
	+ Unitarinė bonapartinė pusiau konsitucinė monarchija (1815)
 |
| **Imperatorius** |
|  1804–1814/1815 | Napoleonas I |
|  1815 | Napoleonas II (ginčytina) |
| **Parlamentas** | Parlamentas |
|  - Aukštieji rūmai | pranc. *Sénat conservateur* (iki 1814 m.) Perų rūmai (nuo 1815 m. balandžio) |
|  - Žemieji rūmai | pranc. *Corps législatif* (iki 1814 m. birželio 4 d.) Atstovų rūmai (nuo 1815 m. balandžio 22 d.) |
|  |
| **Era** | Prancūzijos revoliuciniai karai Napoleono karai |
|  - Priimta konstitucija | 1804 m. gegužės 18 d. d. |
|  - Napoleono I karūnavimas | 1804 m. gruodžio 2 d. |
|  - Tilžės sutartys | 1807 m. liepos 7 d. |
|  - Invazija į Rusiją | 1812 m. birželio 24 d. |
|  - Fontenblo sutartis | 1814 m. balandžio 11 d. |
|  - Septintasis koalicijos karas | 1815 m. kovo 20 d. - liepos 7 d. |
| **Plotas** |
|  - 1812  | 2 100 000 km² |
|  |
| **Gyventojai** |
|  - 1812 | 44 000 000  |
|      Gyventojų tankumas | 21 /km²  |
| **Valiuta** | Prancūzijos frankas |
|

|  |  |
| --- | --- |
| **Prieš** | **Po** |
|

|  |  |
| --- | --- |
|  | Pirmoji Prancūzijos Respublika |
|  | Olandijos karalystė |
|  | Ligūrijos respublika |
|  | Andora |

 |

|  |  |
| --- | --- |
| Prancūzijos karalystė |  |
| S. Jungtinių Nyderlandų kunigaikštystė |  |
| Jungtinė Nyderlandų Karalystė |  |
| Neutrali Moresnė |  |
| Liuksemburgas |  |
| Didžioji Toskanos kunigaikštystė |  |
| Andora |  |
| Monakas |  |
| Elbos kunigaikštystė |  |
| Laikinoji Belgijos vyriausybė |  |

 |

 |

**Pirmoji Prancūzijos imperija**, oficialiai **Prancūzijos Respublika**, vėliau **Prancūzijos imperija** (pranc. *Empire Français*, lot. *Imperium Francicum*), po 1809 m. ir dar žinoma kaip **Napoleono Prancūzija**, – imperija, kurią valdė Napoleonas Bonapartas, XIX a. pr. įtvirtinęs Prancūzijos hegemoniją didžiojoje žemyninės Europos dalyje. Imperija gyvavo nuo 1804 m. gegužės 18 d. iki 1814 m. gegužės 3 d., taip pat trumpai atkurta laikotarpiu tarp 1815 m. kovo 20 d. iki 1815 m. liepos 7 d.

Nors Prancūzija jau nuo XVII a. pr. buvo įkūrusi kolonijinę imperiją užsienyje, Prancūzijos valstybė išliko Burbonų karalyste, o po Prancūzijos revoliucijos tapo respublika. Istorikai Napoleono režimą vadina *Pirmąja imperija*, kad atskirtų ją nuo restauracinės *Antrosios imperijos* (1852–1870), kurią valdė Napoleono sūnėnas Napoleonas III.

1804 m. gegužės 18 d. Napoleonui buvo suteiktas prancūzų imperatoriaus titulas (*Empereur des Français*). Titulą suteikė senatas (Sénat conservateur). Imperatorius buvo karūnuotas 1804 m. gruodžio 2 d. Karūnacija reiškė Prancūzijos konsulato ir Pirmosios Prancūzijos Respublikos pabaigą. Nepaisant jo karūnavimo, valstybė ir toliau buvo oficialiai vadinama „Prancūzijos Respublika“ iki pat 1808 m. spalio mėn. Imperija pasiekė karinės galios apogėjų žemyninėje Europoje per reikšmingas pergales Trečiosios koalicijos kare prieš Austriją, Prūsiją, Rusiją, Didžiąją Britaniją ir sąjungininkes, ypač 1805 m. Austerlico mūšyje. Prancūzų dominavimas buvo dar kartą patvirtintas per Ketvirtosios koalicijos karą, Jėnos-Auerstedt mūšį 1806 m. ir Frydlando mūšį 1807 m. Napoleonas patyrė galutinį pralaimėjimą Vaterlo mūšyje 1815 m.

Karų seka, vadinama Napoleono karais, išplėtė Prancūzijos įtaką iki didelės dalies Vakarų Europos ir dalies buvusios Abiejų Tautų Respublikos. 1812 m., Prancūzijai pasiekus galybės viršūnę, Prancūzijos imperijoje buvo 130 departamentų, daugiau nei 44 mln. gyventojų, šaliai buvo pavaldūs daugiau nei 90 mln. pavaldinių visoje Europoje ir užjūrio kolonijose, buvo kariuomenės dalinių Vokietijoje, Italijoje, Ispanijoje ir Varšuvos kunigaikštystėje, o Austrija ir Prūsija buvo nominalios sąjungininkės. Prancūzų pergalės ankstyvuoju laikotarpiu paskatino Prancūzijos revoliucijos idėjų diegimą visoje Europoje: užkariautose žemėse įvedus Napoleono kodeksą, buvo pagerinta teisinė lygybė, sukurta prisiekusiųjų sistema ir įteisintos skyrybos, panaikinti dvarų rinkliavos ir teisė, taip pat aristokratų klasės privilegijos (baudžiava) visose teritorijose, išskyrus Lenkiją ir Lietuvą. Prancūzijos pralaimėjimas 1814 m. (o vėliau ir 1815 m.) žymėjo Pirmosios Prancūzijos imperijos pabaigą ir Burbonų restauracijos pradžią.

## Šaltiniai